[{"text_idx": "#000002", "text": "Bydd Ensemble Cymru yn cloi eu cyfres Cyngerdd Coffi gyda\u2019r delyn yn cael lle canolog mewn rhaglen o gerddoriaeth siambr drawiadol a berfformir gan ensemble o saith, yn cynnwys pedwarawd llinynnol a thelynores wobrwyog o\u2019r Swistir."}, {"text_idx": "#000003", "text": "Bydd taith y grw\u0302p cerddoriaeth siambr o ogledd Cymru ym mis Mai yn dwyn ynghyd gerddoriaeth gan gyfansoddwyr o Gymru a Ffrainc yn cael ei pherfformio gan offerynwyr o\u2019r radd uchaf o Gymru ac o bell."}, {"text_idx": "#000006", "text": "\u201cWrth imi baratoi i deithio i Gymru ar gyfer y daith, ni allaf ond meddwl cymaint o fraint yw cael perfformio rhaglen rwyf wrth fy modd gyda hi, mewn gwlad sy\u2019n caru fy offeryn i gymaint. Ni allaf ddisgwyl i archwilio\u2019r grym mawr sy gan gerddoriaeth siambr eto: dieithriaid llwyr yn dod at ei gilydd ac yn deall ei gilydd i\u2019r dim drwy gerddoriaeth.\u201d"}, {"text_idx": "#000007", "text": "Mae\u2019r rhaglen yn cyflwyno cymysgedd atgofus o gerddoriaeth gan gynnwys un o\u2019r darnau mwyaf trawiadol o hardd i\u2019w gyfansoddi erioed, Cyflwyniad ac Allegro gan Ravel, sy\u2019n dangos yn berffaith ystod mynegiant y delyn. Bydd yna gerddoriaeth hefyd gan Debussy a Jean Francaix ochr yn ochr a\u0302 darnau gan gyfansoddwyr o Gymru fel Christopher Painter, a aned ym Mhort Talbot, a John Metcalf, sefydlydd Gw\u0302yl Bro Morgannwg."}]